এ বিষয়ে আশার সঞ্চার হয়েছে তৃণমূল-ত্যাগী বিজেপি নেতা মুকুল রায়ের পরিকল্পনায়। বিজেপিতে যোগ দেওয়ার পর থেকেই এই দুই জেলায় বিক্ষুব্ধ তৃণমূল নেতা-কর্মী-সমর্থকদের সঙ্গে নিরবচ্ছিন্ন যোগাযোগ রেখে চলেছেন তিনি। ফলে জেলা পরিষদ থেকে গ্রাম পঞ্চায়েতের প্রায় সমস্ত আসনেই প্রার্থী দিতে সক্ষম হয়েছে বিজেপি। এ ছাড়া তৃণমূলের প্রতীক না পেয়ে যাঁরা নির্দল হিসাবে প্রতিদ্বন্দ্বিতা করছেন, তাঁদের সঙ্গেও নিয়মিত যোগাযোগ রক্ষার কাজটা করছেন মুকুলবাবু।